Lolland-Falsters Stifts-Tidende, 1845-08-18
Udenlandske Efterretninger. Sachsen. Der har flydt Borgerblod i det fredelige Leipzigs Gader; Borgere have udaandet deres Liv for Militairets Kugler, Det er allerede meldt, at den sachsiske Regjering havde modarbeidet den nycatholske Kirke ved Udstedelsen af et med megen Uvillie optaget Rescript mod Afholdelsen af Forsamlinger i kirkelige Anliggender. Da nu Prinds Johan af Sachsen, hvem man især tilskriver dette Rescript og en Mængde andre upopulaire Foranstaltninger, den 13de de, ankom til Leipzig for at afholde en Revue over Borgergarden, gav Stemningen imod ham sig Luft paa Exerceerpladsen ved gjentagne Hurraraab, for Ronge, hvilke gave Anledning til at nogle Hæftelser, foretoges. Uagtet Forbittrelsen nu steeg, ahnede man dog ingenlunde det Onde, som forestod. Om Aftenen Kl. 9 bragtes Prindsen den sædvanlige store Tappenstreg udenfor hans Bolig paa Hestpladsen. Saasnart Prindsen viste sig paa Balconen, modtoges han med en skingrende Piben; derpaa tonede fra den hele forsamlede uhyre Menneskemasse et trefoldigt Hurra for Ronge. Man istemte Sang: "Ein feste Burg; Tumulten steg gradviis, og endte med, at samtlige Vinduer i Prindsens Bolig bleve ituslagne. Nu ankom omtrent Kl. 10 Militairet (henved 200 Mand). Pladsen blev strax rømmet; kun henimod Promenaderne stode Masserne endnu forsamlede, idet de dog stræbte at fordeele sig, hvilket naturligviis kun kunde skee langsomt, Militairet gav en tre Gange gjentagen Opfordring til dem at opløse sig, og da denne ikke øieblikkelig kunde efterkommes, fulgte paa eengang fem Salver, og ni Døde og ti haardt Saarede laae i Promenaderne, trufne ved den krydsviis, givne Peloton-Jld, ved hvilken desuden Mange bleve let saarede. Saaledes vare nu Promenaderne besudlede, men Bevægelsen derved ikke undertrykt, men kun forstærket. Folket samlede sig atter paa Hestpladsen, og yttrede en rasende Forbittrelse, saa at Prindsen endelig Kl. 11 1/2 gav befaling til at sammenkalde Borgergarden. Var dette skeet strax, vilde Tumulten vel være bleven stillet uden Blodsudgydelse. Nu skulde Borgergarden adsprede Masserne, hvortil den dog kun var villig under den Betingelse, at Militairet traadte af, og da dette ikke blev indrømmet, forlode samtlige Borgergardister deres Poster og begave sig hjem. Det blev nu Mængden overladt at adsprede sig selv, hvilket den ogsaa gjorde seent ud paa Natten, men kun for næste Morgen tidlig atter at være paa Benene. Kl. 6 afreiste Prindsen, fra hans Bolig til Jernbanegaarden forfulgtes han af en hyssende og pibende Folkehob, og Bevægelsen vedvarede endnu efter hans Bortreise. "Det er ikke muligt, skrives fra Leipzig af 14de, Kl. 9 Morgen, at give et Billede af den frygtelige Bevægelse, der har greben alle Gemytter, intet Menneske tillader sig eller veed at sige det Ringeste til Forsvar for den skete Blodsudgydelse, overalt og uden Sky udtaler man sig paa det Hæftigste imod det System og de Personer, der have givet Anledning til Utilfredsheden. Man taler om Skridt fra Folkets Side, som ere nødvendige, ja Pligt for enhver Statsborger. En Forsamling af Studenter skal afholdes i Formiddag. Man har Aarsag til at være bekymret for Aftenen, da der skal være reqvireret Artilleri fra Dresden. - Jblandt de Dræbte ere 2 Studerende, 2 Politibetjente, flere bekjendte og agtede Borgere og efter Rygtet Professor, Dr. BrysJ dette Øieblik erfare vi, at de Studerende bevæbnede med Køller forsamle sig i Augustinum, og at Stadens ydre Porte ere stærkt besatte af Borgergaden."